
Acordul părintelui/reprezentantului legal
cu privire la prelucrarea datelor personale ale _____________________,
în calitate de participant copil minor la Atelierul de film de scurtmetraj Catharsis (6-9 iulie 2026)

Având în vedere faptul că actele juridice ale unui participant cu vârsta sub 18 ani, inclusiv exprimarea consimțământului pentru prelucrarea de date personale, trebuie să fie încuviințate de părinți/părinte/reprezentant legal,
Noi, Grupul Dilematicii & Co., în calitate de organizatori ai acestui eveniment, ne adresăm dumneavoastră, stimați părinți/reprezentanți legali, după cum urmează:

Vă rugăm să încuviințați prelucrarea de imagini fotovideo cu _____________________, cu consimțământul său, în condițiile pe care le-am descris în termenii și condițiile atașate formularului de înscriere la atelier, de pe pagina noastră web, www.dilematicii.com.

De asemenea, vă informăm că vă prelucrăm și dumneavoastră, prin prezentul acord, numele, prenumele și semnătura, în temeiul obligației legale pe care o avem de a prelucra imagini ale copilului numai cu consimțământul acestuia și cu încuviințarea părintelui/reprezentantului legal. Colectăm aceste date în scopul probării obținerii încuvințării, ele putând fi prezentate autorităților numai în cazul unei investigații în care dovada ne este solicitată. Durata de păstrare maximă a acestor date, prin păstrarea prezentului acord, este durata de funcționare a structurilor organizatorice ale evenimentului.

Nu avem intenția de a transfera datele dumneavoastră cu caracter personal către țări terțe sau organizații internaționale și nici nu supunem datele dumneavoastră vreunui proces automatizat, inclusiv de creare de profiluri. Dacă în activitatea noastră va apărea necesitatea de a vă prelucra datele pentru alte scopuri decât cele în care au fost colectate, vă vom informa înainte despre aceasta.

Cu privire la toate datele dumneavoastră pe care le prelucrăm, vă informăm că aveți dreptul de a ne solicita accesul la acestea, rectificarea sau ștergerea acestora sau restricționarea prelucrării, aveți dreptul de a vă opune prelucrării, precum și la portabilitatea datelor. Pentru mai multe informații despre drepturile dumneavoastră, puteți citi Regulamentul general privind protecția datelor, accesând pagina web a Autorității Naționale de Supraveghere a Prelucrării Datelor cu Caracter Personal la www.dataprotection.ro.


Subsemnata(ul) _____________________, în calitate de părinte/reprezentant legal, declar că am înțeles prezentul acord și consimt la prelucrarea imaginilor fotovideo ale copilului meu minor, _____________________.
Data: _____________________
Semnătura: _____________________
Nr. de telefon: _____________________

Întreaga responsabilitate pentru dezinformare, voluntară sau prin omisiune, și pentru consecințele ce survin acesteia revin părintelui/reprezentantului legal semnatar. Reprezentanții legali vor trebuie să facă dovada acestei calități în raport cu copilul minor.

